
Narva Linnavolikogu 09.06.2005 määruse nr 18/56

„Linnavara võõrandamise kord” muutmine
Määrus kehtestatakse kohaliku omavalitsuse korralduse seaduse § 22 lõike 1 punkti 6 alusel.

§1. Narva Linnavolikogu 09.06.2005 määruses nr 18/56 „Linnavara võõrandamise kord” (edaspidi määrus) tehakse järgmised muudatused:

1) punkt 5 tunnistatakse kehtetuks.

2) punkt 6 muudetakse ja sõnastatakse järgmiselt:

„6. Juhul, kui linnavara võõrandamisel kehtestatakse ostjale täiendavad kohustused linna ees, siis sellisel juhul võõrandatakse vara tagasiostuõigusega linna kasuks. Linna ees müügilepinguga võetud kohustuste mittetäitmisel või mittenõuetekohasel täitmisel ostja poolt võib linn kasutada tagasiostuõigust. Tagasiostuõiguse kasutamine otsustatakse vastavalt Narva Linnavolikogu 21.06.2005 määruse nr 20/57 „Linnavara eeskiri” punktile 70. Tagasiostuõigus teostatakse vastavalt võlaõigusseaduse sätetele.”;

3) punkt 8 muudetakse ja sõnastatakse järgmiselt:

„8. Linnavara võõrandamisel tasu eest toimub linnavara võõrandamine keskmise müügihinna (turuväärtuse) alusel. Linnavara alghinna määrab võõrandamise otsuse vastuvõtnud isik. Alghinna määramisel lähtutakse varale antud eksperthinnangust.   

Avaliku enampakkumise või eelläbirääkimistega pakkumise teistkordsel läbiviimisel võib võõrandamise otsuse vastuvõtnud isiku otsusega alghinda alandada või mitte määrata juhul, kui on ilmne, et selle määramine võib põhjustada enampakkumise nurjumise.”;

4) määrust täiendatakse punktiga 91 järgmises sõnastuses:

„91. Otsuse linnavara üleandmise kohta mitterahalise sissemaksena juriidilise isiku osa- või aktsiakapitali võtab vastu linnavolikogu.”;

5) määrust täiendatakse punktiga 92 järgmises sõnastuses:

„92. Linnavara üleandmine juriidilisele isikule mitterahalise sissemaksena osa- või aktsiakapitali on lubatud juhul, kui:

1) linnavara üleandmine vastab linna huvidele;

2) linnavara üleandmine vastab üleantava vara kasutamise eesmärgile;

3) linnavara üleandmine on linnale majanduslikult kasulik.”;

6) punkt 15 muudetakse ja sõnastatakse järgmiselt:

„15. Juhul, kui teistkordsel avalikul enampakkumisel või eelläbirääkimistega pakkumisel ei leidu linnavarale ostjat, võib see võõrandada otsustuskorras kolmandale isikule, mille kohta võetakse vastu otsus vastavalt käesoleva määruse punktile 9.”;

7) punktist 20 jäetakse välja sõnad „Ajalehekuulutuses märgitavate andmete loetelu määrab enampakkumise korraldaja oma äranägemise järgi.”

8) punktis 49 sõnad asendatakse „ei tohi olla pikem kui 1 (üks) kuu” sõnadega „ei tohi olla pikem kui 12 (kaksteist) kuud.”;

9) punktis 63 toodud loetelu täiendatakse reaga „kui ei laekunud ühtegi pakkumist enampakkumises osalemiseks.”

10) punktist 75 jäetakse välja viimane lause.

11) punkt 82.4 muudetakse ja sõnastatakse järgmiselt:

„82.4. Aruande tehtud investeeringute kohta peab linnavara ostja esitama võõrandamise korraldajale 1 (ühe) kuu jooksul arvates investeeringute kohustuse täitmise tähtaja saabumisest.”

§2. Määrus jõustub ___.___.2009.a. 

